MT Il-Ġurnal Uffiċjali tal-Unjoni Ewropea L 148/35

DEĊIŻJONI TAL-AWTORITÀ TA’ SORVELJANZA TAL-EFTA

Nru 387/06/COL

tat-13 ta’ Diċembru 2006

li temenda d-Deċiżjoni tal-Awtorità ta’ Sorveljanza tal-EFTA Nru 195/04/COL dwar id-dispożizzjonijiet implimentattivi li jissemmew taħt l-artikolu 27 fil-parti II tal-protokoll 3 għall-ftehim bejn l-istati tal-EFTA dwar l-istabbiliment ta’ Awtorità ta’ Sorveljanza u qorti tal-ġustizzja rigward il-formoli standard għan-notifikazzjoni tal-għajnuna

L-AWTORITÀ TA’ SORVELJANZA TAL-EFTA,

WARA LI KKUNSIDRAT il-Ftehim dwar iż-Żona Ekonomika Ewropea (1), b’mod partikolari l-Artikoli 61 sa 63 u l-Protokoll 26 tiegħu,

WARA LI KKUNSIDRAT il-Ftehim bejn l-Istati tal-EFTA dwar l-Istabbiliment ta’ Awtorità ta’ Sorveljanza u ta’ Qorti tal-Ġustizzja (2), b’mod partikolari l-Artikolu 27 fil-Parti II tal-Protokoll 3 għall-Ftehim dwar is-Sorveljanza u dwar il-Qorti,

BILLI fl-14 ta’ Lulju 2004, l-Awtorità ta’ Sorveljanza tal-EFTA adottat id-Deċiżjoni Nru 195/04/COL dwar id-dispożizzjonijiet implimentattivi li jissemmew taħt l-Artikoli 27 sa 29 fil-Parti II tal-Prokoll 3 għall-Ftehim dwar is-Sorveljanza u dwar il-Qorti (3),

BILLI d-Deċiżjoni tal-Awtorità ta’ Sorveljanza tal-EFTA Nru 195/04/COL stabbiliet formola ta’ notifikazzjoni ta’ għajnuna tal-Istat obbligatorja u komprensiva,

BILLI l-Awtorità ta’ Sorveljanza tal-EFTA adottat linji ta’ gwida ġodda dwar l-għajnuna reġjonali nazzjonali għall-perjodu mill-2007 sa l-2013 (4) li se jkunu applikabbli għall-għajnuna reġjonali kollha li għandha tingħata wara l-31 ta’ Diċembru 2006,

BILLI bħala konsegwenza tal-adozzjoni tal-linji ta’ gwida Komunitarji ġodda dwar l-għajnuna reġjonali nazzjonali għall-perjodu mill-2007 sa l-2013 (5), il-Kummissjoni Ewropea mmodifikat partijiet mill-formola ta’ notifikazzjoni (6),

BILLI wara l-adozzjoni min-naħa tal-Awtorità ta’ Sorveljanza tal-EFTA ta’ linji ta’ gwida ġodda dwar l-għajnuna reġjonali nazzjonali għall-perjodu mill-2007 sa l-2013, huwa meħtieġ li jiġu modifikati partijiet mill-formola ta’ notifikazzjoni fid-Deċiżjoni Nru 195/04/COL,

WARA LI KKONSULTAT lill-Kumitat Konsultattiv dwar l-Għajnuna tal-Istat b’ittra ddatata 21 ta’ Novembru 2006 fuq il-bażi tal-Artikolu 29 fil-Parti II tal-Protokoll 3 għall-Ftehim dwar is-Sorveljanza u dwar il-Qorti,

ADOTTAT DIN ID-DEĊIŻJONI:

Artikolu 1

L-Anness I għad-Deċiżjoni tal-Awtorità ta’ Sorveljanza tal-EFTA Nru 195/04/COL qed jiġi emendat skont l-Anness I għal din id-Deċiżjoni.

Artikolu 2

Din id-Deċiżjoni hija indirizzata lir-Repubblika tal-Iżlanda, lill-Prinċipalità tal-Liechenstein u lir-Renju tan-Norveġja.

Artikolu 3

Din id-Deċiżjoni għandha tidħol fis-seħħ fil-jum wara dak tal-adozzjoni tagħha mill-Awtorità.

Artikolu 4

Din id-Deċiżjoni hija awtentika bl-Ingliż.

Magħmul fi Brussell, 13 ta’ Diċembru 2006. Għall-Awtorità ta’ Sorveljanza tal-EFTA Bjørn T. GRYDELAND President Kristján Andri STEFÁNSSON Membru tal-Kulleġġ

(1) Minn hawn ’il quddiem se jissejjaħ il-Ftehim dwar iż-ŻEE.

(2) Minn hawn ’il quddiem se jissejjaħ il-Ftehim dwar is-Sorveljenza u dwar il-Qorti.

(3) ĠU L 139, 25.5.2006, p. 37 u s-suppliment tal-KEE Nru 26, 25.5.2006, p. 1.

(4) Id-Deċiżjoni tal-Awtorità ta’ Sorveljanza tal-EFTA Nru 85/06/COL tas-6 t’April 2006, għadha mhix ippubblikata fil-Ġurnal Uffiċjali. Il-Kapitolu 25B tal-Linji ta’ Gwidi dwar l-Għajnuna tal-Istat jikkorrispondi għall-Komunikazzjoni mill-Kummissjoni – Guidelines on national regional aid for 2007-2013 (Linji ta’ gwida dwar l-għajnuna reġjonali nazzjonali għall-2007-2013), ĠU C 54, 4.3.2006, p. 13.

(5) Ara n-nota ta’ qiegħ il-paġna Nru 3.

(6) Commission Regulation (EC) No 1627/2006 of 24 October 2006 amending Regulation (EC) No 794/2004 as regards the standard forms for notification of aid (Ir-Regolament tal-Kummissjoni (KE) Nru 1627/2006 ta’ l-24 ta’ Ottubru 2006 li jemenda r-Regolament (KE) Nru 794/2004 rigward il-formoli standard għan-notifikazzjoni tal-għajnuna, (ĠU L 302, 1.11.2006, p. 10)).